সাতসকালে ব্যাঙ্কশাল কোর্টে গুলি, মৃত পুলিশকর্মী

কলকাতা: সাতসকালে বিবাদী বাগের ব্য়াঙ্কশাল সিটি সিভিল কোর্ট (Bankshall Court) চত্বরে হাড়হিম করা ঘটনা। চলল গুলি। সার্ভিস রিভলবারের (Service Revolver) গুলিতে মৃত পুলিশকর্মী (Policeman)। প্রাথমিকভাবে অনুমান নিজের সার্ভিস রিভালবার থেকে গুলি চালিয়ে আত্মঘাতী হয়েছেন ওই পুলিশকর্মী। পুরো বিষয়টি খতিয়ে দেখছে পুলিশ।

জানা গেছে, আদালতের এক বিচারকের নিরাপত্তার দায়িত্বে (judge’s security)ছিলেন ওই পুলিশকর্মী। মৃত পুলিশকর্মীর নাম গোপাল নাথ (Gopal Nath)। স্পেশাল ব্রাঞ্চের (Special brunch) ওই পুলিশ কর্মী মালদহ (Malda) জেলার বাসিন্দা ছিলেন।

আরও পড়ুন: দিল্লিতে ভোটদান সেরেই মহাকুম্ভে রওনা মোদির

বুধবার সকাল সাতটায় তখনও আদালতের কর্মকাণ্ড শুরু হয়নি। হঠাৎ করে কান ফাটানো আওয়াজ পান স্থানীয়রা।  তারাই ডাকেন নিরাপত্তাকর্মীদের। খবর যায় পুলিশে। পুলিশ এসে মৃতদেহ তুলে কলকাতা মেডিক্যাল কলেজে ময়না তদন্তের জন্য পাঠিয়ে দেয়।

দেহের কিছুটা দূরেই পড়েছিল সার্ভিস রিভলবার। ঘটনাস্থলে আনা হয়েছে স্নিফার ডগ, ফিঙ্গার প্রিন্ট এক্সপার্ট। মৃত্যুর কারণ সম্পর্কে নিশ্চিত হতে দেহ ময়না তদন্তে পাঠানো হয়েছে। মৃত পুলিশকর্মী গোপাল নাথের হাতে গান পাউডার রয়েছে কিনা তাও খতিয়ে দেখা হচ্ছে।

দেখুন অন্য খবর: